ຣິດອໍານາດຈາກການຄືນພຣະຊົນຂອງພຣະເຢຊູ
ບົດຮຽນທີ 8 ສໍາລັບສະບາໂຕທີ 22 ສິງຫາ 2026

“ຖ້າພຣະຄຣິດບໍ່ຄືນພຣະຊົນແລ້ວ ການປະກາດຂອງພວກເຮົາກໍ່ບໍ່ມີປະໂຫຍດ. . .ແລະ ຖ້າພຣະຄຣິດບໍ່ໄດ້ເປັນຄືນມາ ຄວາມເຊື່ອຂອງພວກເຈົ້າກໍ່ໄຮ້ປະໂຫຍດ ແລະ ພວກເຈົ້າກໍຍັງຈົມຢູ່ໃນການບາບຂອງພວກຕົນ!” (1 ກຣທ 15:14–17)
ຕາມປັດຊະຍາກຣິກ—ອີງຕາມທິດສະດີຂອງທ່ານ ພລາໂທນິກ Platonic—ຮ່າງກາຍ, ເຊິ່ງໂດຍແທ້ແມ່ນຊົ່ວຮ້າຍ, ເປັນພຽງຄຸກຂອງວິນຍານອໍາມະຕະ. ໂດຍຄວາມຄິດເຊັ່ນນີ້, ແລ້ວການຟື້ນຄືນຊີບຂອງຮ່າງກາຍມີຄວາມໝາຍແນວໃດຕໍ່ຊາວກຣິກ ຫລື ຊາວໂຣມມັນ?
ດ້ວຍເຫດຜົນນີ້, ກຸ່ມໜຶ່ງໃນຄຣິດຕະຈັກໂກຣິນຈຶ່ງໄດ້ປະຕິເສດການມີຢູ່ຂອງການຟື້ນຄືນຊີບ. ອຈ ໂປໂລ ກ່າວເຖິງປະເດັນນີ້ໃນບົດທີ 15 ຂອງຈົດໝາຍສະບັບທໍາອິດເຖິງຊາວໂກຣິນໂທ.
ນີ້ບໍ່ແມ່ນເລື່ອງເລັກນ້ອຍ. ການຟື້ນຄືນຊີບມີຄວາມເຊື່ອມໂຍງຢ່າງໃກ້ຊິດກັບຄວາມລອດ. ຖ້າວ່າບໍ່ມີການຟື້ນຄືນຊີບແລ້ວ… ການປະກາດຂ່າວປະເສີດນັ້ນ ຈະມີປະໂຫຍດຫຍັງ?

· ການຟື້ນພຣະຊົນຂອງພຣະຄຣິດ
· ການຟື້ນຄືນພຣະຊົນເປັນເຫດການທາງປະຫວັດສາດຫລືບໍ່? 
(1 ກຣທ 15:1-11)
· ຜົນຕາມມາຈາກການຟື້ນພຣະຊົນຂອງພຣະຄຣິດ
· ຈະເກີດຫຍັງຂຶ້ນຖ້າພຣະຄຣິດບໍ່ໄດ້ຟື້ນຄືນມາຈາກຄວາມຕາຍ? 
(1 ກຣທ 15:12-19)
· ແມ່ນຫຍັງເປັນສິ່ງຢືນຢັນການຟື້ນພຣະຊົນ? 
(1 ກຣທ 15:20-34)
· ການຟື້ນຄືນມາຂອງພວກເຮົາ
· ພວກເຮົາຈະຟື້ນຄືນມາໃນຮ່າງກາຍແບບໃດ? 
(1 ກຣທ 15:35-49)
· ພວກເຮົາຈະຟື້ນຄືນມາຕອນໃດ? 
(1 ກຣທ 15:50-58)

ການຟື້ນຄືນພຣະຊົນຂອງພຣະເຢຊູ
ການຟື້ນຄືນພຣະຊົນຂອງພຣະເຢຊູ ເປັນເຫດການທາງປະຫວັດສາດຫລືບໍ່?
“ເລື່ອງ​ທີ່​ເຮົາ​ໄດ້​ຮັບ​ໄວ້​ແລ້ວ​ນັ້ນ ເຮົາ​ໄດ້​ມອບ​ໄວ້​ແກ່​ເຈົ້າ​ທັງຫລາຍ​ເປັນ​ເລື່ອງ​ສຳຄັນ​ທີ່ສຸດ​ຄື​ວ່າ, ພຣະຄຣິດ​ຊົງ​ສິ້ນພຣະຊົນ​ແທນ​ຄວາມ​ຜິດບາບ​ຂອງ​ເຮົາ​ທັງຫລາຍ ຕາມ​ທີ່​ມີ​ຂຽນ​ໄວ້​ໃນ​ພຣະຄຳພີ, ແລະ​ພຣະອົງ​ໄດ້​ຖືກ​ຝັງ​ໄວ້ ແລະ​ໃນ​ວັນ​ຖ້ວນ​ສາມ ໄດ້​ຖືກ​ຊົງ​ບັນດານ​ໃຫ້​ເປັນ​ຄືນ​ມາ​ສູ່​ຊີວິດ ຕາມ​ທີ່​ມີ​ຄຳ​ຂຽນ​ໄວ້​ໃນ​ພຣະຄຳພີ;”


ກ່ອນທີ່ຈະກ່າວເຖິງຂໍ້ສົງໄສທີ່ຊາວໂກຣິນໂທມີກ່ຽວກັບການຟື້ນຄືນພຣະຊົນ, ອຈ ໂປໂລ ເຕືອນພວກເຂົາເຖິງວິທີເຮັດວຽກຂອງຂ່າວປະເສີດ (1 ກຣທ 15:1-2):
· ມີການປະກາດ
· ໄດ້ຮັບການຍອມຮັບ
· ຢືນຢັດໃນນັ້ນ
· ໄດ້ຮັບຄວາມລອດ

ແລ້ວຂ່າວປະເສີດທີ່ປະກາດນັ້ນແມ່ນຫຍັງ? (1 ກຣທ 15:3-4)
· ພຣະເຢຊູຕາຍເພື່ອບາບພວກເຮົາ
· ພຣະເຢຊູຊົງຖືກຝັງ
· ພຣະອົງຟື້ນຄືນໃນວັນທີສາມ

ແລ້ວພວກເຮົາຈະຮູ້ໄດ້ແນວໃດວ່າມັນແມ່ນເຫດການໃນປະຫວັດສາດ? ໃຜເຫັນຕອນທີ່ພຣະອົງຊົງຟື້ນພຣະຊົນ? (1 ກຣທ 15:5-8)

· ເປໂຕ ແລະ ທັງສາວົກ 12 ຄົນ 
· ພີ່ນ້ອງຫລາຍກວ່າ 500 ຄົນ
· ຢາໂກໂບ ແລະ ອັກຄະສາວົກ
· ອຈ ໂປໂລ “ຜູ້ເຮັດແທ້ງ”

ອຈ ໂປໂລ ສະແດງໃຫ້ເຫັນຢ່າງຊັດເຈນແລ້ວວ່າ ເປັນວຽກງານຂອງພຣະເຈົ້າທີ່ສໍາເລັດ “ອີງຕາມພຣະຄໍາພີ” ແນ່ນອນ, ມັນເປັນແຜນການຂອງພຣະເຈົ້າທີ່ກໍານົດໄວ້ລ່ວງໜ້າ. ມີໃຜມີຂໍ້ສົງໄສບໍ່? ຂໍໃຫ້ໄປຖາມພະຍານທີ່ຍັງມີຊີວິດຢູ່ໃນເວລານັ້ນ! ແລະ ເລົ່າຕໍ່ກັນມາເລື້ອຍໆ


ຜົນທີ່ຕາມມາຈາກການຟື້ນພຣະຊົນຂອງພຣະຄຣິດ
ແມ່ນຫຍັງຈະເກີດຂຶ້ນ ຖ້າວ່າພຣະເຈົ້າບໍ່ໄດ້ຟື້ນຄືນມາຈາກຄວາມຕາຍ?
“ແລະ​ພຣະອົງ​ໄດ້​ຖືກ​ຝັງ​ໄວ້ ແລະ​ໃນ​ວັນ​ຖ້ວນ​ສາມ ໄດ້​ຖືກ​ຊົງ​ບັນດານ​ໃຫ້​ເປັນ​ຄືນ​ມາ​ສູ່​ຊີວິດ ຕາມ​ທີ່​ມີ​ຄຳ​ຂຽນ​ໄວ້​ໃນ​ພຣະຄຳພີ;”


ການປະຕິເສດການເປັນໄປໄດ້ຂອງການຟື້ນພຣະຊົນ ສ້າງຄວາມບໍ່ໝັ້ນຄົງໃຫ້ກັບຄວາມເຊື່ອຂອງຄຣິສຕຽນ, ເພາະວ່າ “ຖ້າບໍ່ມີການເປັນຄືນມາຈາກຕາຍ ພຣະຄຣິດກໍບໍ່ໄດ້ຖືກຊົງບັນດານໃຫ້ຄືນມາ” (1 ກຣທ 15:12-13). ແລະຖ້າວ່າພຣະອົງບໍ່ຟື້ນຄືນມາ…
· ການປະກາດຂ່າວປະເສີດນັ້ນ ໄຮ້ປະໂຫຍດ (1 ກຣທ 15:14a)
· ຄວາມເຊື່ອຂອງພວກເຮົາອະນິຈັງ ໄຮ້ປະໂຫຍດ (1 ກຣທ 15:14b) ບໍ່ມີປະໂຫຍດ (1 ກຣທ 15:17a)
· ພວກເຮົາເປັນພະຍານທີ່ບໍ່ຈິງ (1 ກຣທ 15:15)
· ພວກເຮົາຍັງຄົງຢູ່ໃນບາບຂອງພວກເຮົາ (1 ກຣທ 15:17b)
· ຜູ້ທີ່ຕາຍໄປນັ້ນ ຈະບໍ່ໄດ້ກັບມາມີຊີວິດອີກ (1 ກຣທ 15:18)
ໂດຍປາສະຈາກການຟື້ນພຣະຊົນ, ພຣະເຢຊູກໍຄົງເປັນພຽງແຕ່ມະນຸດທີ່ຊອບທໍາຄົນໜຶ່ງເທົ່ານັ້ນ ທີ່ຖືກຂ້າຕາຍໂດຍບໍ່ມີເຫດຜົນ, ແຕ່ບໍ່ສາມາດຊ່ວຍຄົນອື່ນໄດ້. “ແຕ່ວ່າຕອນນີ້ພຣະເຢຊູຊົງຟື້ນຄືນຈາກຄວາມຕາຍ” (1 ກຣທ 15:20a) . ພວກເຮົາຈຶ່ງມີພຣະຜູ້ຊ່ວຍໃຫ້ລອດທີ່ດໍາຣົງຢູ່.

ດ້ວຍເຫດນີ້, ຂ່າວປະເສີດຈຶ່ງມີຄວາມໝາຍ; ຄວາມເຊື່ອຂອງພວກເຮົາກໍ່ເຊັ່ນກັນ; ພວກເຮົາເປັນພະຍານທີ່ຊື່ສັດ; ຄວາມບາບຂອງພວກເຮົາໄດ້ຮັບການອະໄພແລ້ວ; ແລະຜູ້ທີ່ຕາຍໃນພຣະຄຣິດຈະໄດ້ມີຊີວິດອີກຄັ້ງ.

ແມ່ນຫຍັງທີ່ຢັ້ງຢືນວ່າມີການຟື້ນຄືນມາ?
“ແຕ່​ທີ່​ຈິງ ພຣະຄຣິດ​ໄດ້​ຊົງ​ຖືກ​ບັນດານ​ໃຫ້​ຄືນພຣະຊົນ​ແລ້ວ ແລະ​ຊົງ​ເປັນ​ຜົນແລກ​ໃນ​ພວກ​ຄົນ​ທີ່​ລ່ວງລັບ​ໄປ​ແລ້ວ​ນັ້ນ.”

ສິ່ງທີ່ຮັບປະກັນປະການທໍາອິດຈາກການຟື້ນຄືນພຣະຊົນຂອງພຣະຄຣິດແມ່ນ: ການທີ່ພວກເຮົາຍອມຮັບແຜນການແຫ່ງຄວາມລອດ (ເພາະຖ້າບໍ່ຍອມຮັບ ກໍ່ເທົ່າກັບບໍ່ເຊື່ອ)– ຈາກອາດາມ ຈົນເຖິງວັນສິ້ນໂລກ– ຖ້າວ່າພວກເຮົາຕາຍ, ພວກເຮົາຈະມີຊີວິດອີກຄັ້ງ (1 ກຣທ 15:20-23).
ແມ່ນຫຍັງຈະເກີດຂຶ້ນຫລັງຈາກທີ່ພວກເຮົາຟື້ນຄືນມາ? ໂດຍການເອົາຊະນະຄວາມຕາຍ, ພຣະເຢຊູຊົງພິດຊິດຊະນະທຸກສັດຕູ (1 ກຣທ 15:25-26). ຫລັງຈາກນັ້ນ, ພຣະເຢຊູຈະຊົງມອບທຸກສິ່ງໄວ້ໃນພຣະຫັດຂອງພຣະບິດາ “ເພື່ອພຣະເຈົ້າຈະເປັນທຸກສິ່ງໃນທຸກສິ່ງ” (1 ກຣທ 15:24, 28).
ເພີ່ມເຕີມໃນການຮັບປະກັນນີ້, ອຈ ໂປໂລ ໃຫ້ສອງຢ່າງສໍາລັບການຮັບປະກັນ ເຊິ່ງມັນກະທົບຕໍ່ການໃຊ້ຊີວິດຂອງພວກເຮົາ:
· ມັນແມ່ນຄຸ້ມຄ່າກັບການປະກາດຂ່າວປະເສີດ, ເຖິງວ່າໃນຂ່າວປະເສີດນັ້ນຈະມີການທົນທຸກ ຫລື ອັນຕະລາຍກໍ່ຕາມ.
· ມັນແມ່ນຄຸ້ມຄ່າທີ່ຈະດໍາເນີນຊີວິດໃຫ້ສອດຄ່ອງກັບຫລັກຄໍາສອນຂອງພຣະຄໍາພີ

ການຟື້ນຄືນຊີບຂອງພວກເຮົາ
ພວກເຮົາຈະຟື້ນຄືນມາພ້ອມກັບຮ່າງກາຍແບບໃດ
“ເມື່ອ​ຄົນ​ຕາຍ​ເປັນ​ຄືນ​ມາ​ສູ່​ຊີວິດ​ກໍ​ຈະ​ເປັນ​ດັ່ງນັ້ນແຫລະ, ເມື່ອ​ຮ່າງກາຍ​ໄດ້​ຖືກ​ຫວ່ານ​ລົງ ກໍ​ເປື່ອຍເນົ່າ​ໄປ ເມື່ອ​ເປັນ​ຄືນ​ມາ ຮ່າງກາຍ​ນັ້ນ ກໍ​ບໍ່​ເປື່ອຍເນົ່າ​ອີກ.” 1 ໂກຣິນໂທ‬ 
ຮູບພາບທີ່ກ່ຽວກັບການຟື້ນຄືນຊີບ:


· ຮ່າງກາຍຂອງພືດ
(1 ກຣທ 15:35-38)
· ເມັດພືດຖືກຫວ່ານ
· ຖືກເກັບກ່ຽວ
· ພຣະອົງປະທານຮ່າງກາຍໃຫ້ຕາມແຕ່ລະຕົ້ນທີ່ພຣະອົງປະສົງ
ຮ່າງກາຍທາງກາຍະພາບ
(1 ກຣທ 15:39)
· ຮ່າງກາຍຂອງມະນຸດ
· ຮ່າງກາຍຂອງສັດ
· ຮ່າງກາຍຂອງປາ
· ຮ່າງກາຍຂອງນົກ
· ຮ່າງກາຍທາງສະຫວັນ
(1 ກຣທ 15:40-41)
· ແສງຂອງດວງຕາເວັນ
· ແສງຂອງດວງຈັນ
· ແສງຂອງດວງດາວ
· ລັດສະໝີຂອງແຕ່ລະດວງ

ແລ້ວຕອນໃດທີ່ພວກເຮົາຈະໄດ້ຮັບຮ່າງກາຍນັ້ນ?
“ນີ້​ແຫຼະ ເຮົາ​ມີ​ຂໍ້​ລັບເລິກ​ບອກ​ພວກເຈົ້າ​ວ່າ, ເຮົາ​ທັງຫລາຍ​ຈະ​ບໍ່​ລ່ວງລັບ​ໄປ​ໝົດ​ທຸກຄົນ, ແຕ່​ເຮົາ​ທັງຫລາຍ​ຈະ​ຖືກ​ປ່ຽນແປງ​ໃໝ່​ໝົດ​ທຸກຄົນ,” 1 ໂກຣິນໂທ‬ 
ກ່ອນທີ່ຈະກໍານົດເວລາແຫ່ງການຟື້ນຄືນຊີບ ແລະ ສິ່ງທີ່ຈະເກີດຂຶ້ນກັບຮ່າງກາຍຂອງພວກເຮົາ, ອຈ ໂປໂລ ກ່າວວ່າ “ສິ່ງທີ່ເປັນເນື້ອໜັງ ແລະ ເລືອດ ຈະມີສ່ວນໃນອານາຈັກຂອງພຣະເຈົ້າບໍ່ໄດ້ ” (1 ກຣທ 15:50). ແລ້ວໝາຍຄວາມວ່າ ຫລັງຈາກນີ້ພວກເຮົາຈະບໍ່ມີຮ່າງກາຍ ຫລັງຈາກຟື້ນຄືນຊີບບໍ?
ຄໍາວ່າ “ເນື້ອໜັງ ແລະ ເລືອດ” ມັກໃຊ້ເປັນຄໍາຟ້ອງຄວາມໝາຍ ຂອງຄໍາວ່າ “ບຸກຄົນ” (ມທ 16:17; ຄລຕ 1:16; ອຟຊ 6:12; ຮຣ 2:14). ອຈ ໂປໂລ ກໍາລັງປຽບທຽບໃນບ່ອນນີ້ວ່າ: ຜູ້ອາໄສຢູ່ໃນໂລກ = ເນົ່າເປື່ອຍ; ຜູ້ອາໄສຢູ່ໃນສະຫວັນ= ຮ່າງກາຍບໍ່ເນົ່າເປື່ອຍໄດ້. ໃນໂລກເຮົາມີຮ່າງກາຍທີ່ເຊື່ອມສະຫລາຍເປັນດິນ, ເພາະສະນັ້ນພວກເຮົາບໍ່ສາມາດນໍາຮ່າງກາຍນີ້ໄປສະຫວັນໄດ້.
ໃນການສະເດັດກັບມາຄັ້ງທີສອງຂອງພຣະຄຣິດ, ຮ່າງກາຍທີ່ເຊື່ອມສະຫລາຍໄດ້ ຈະຖືກປ່ຽນເປັນຮ່າງກາຍທີ່ບໍ່ຖືກເຊື່ອມສະຫລາຍໄດ້, ດັ່ງທີ່ຮ່າງກາຍຂອງພຣະຄຣິດ (1 ກຣທ 15:51-55; ລກ 24:36-40).
ສໍາລັບຜູ້ທີ່ຫລັບໄຫລໃນຫລຸມຝັງສົບ ຄືກັບພຣະຄຣິດ, ພວກເຂົາຈະຮູ້ສຶກວ່າເວລາຜ່ານໄປພຽງແປັບດຽວ. ພວກເຂົາຮູ້ສຶກເຖິງຄວາມໜາວເໜັບແຫ່ງຄວາມຕາຍ ແຕ່ຕອນນີ້ກໍາລັງເຫັນພຣະຄຣິດຕໍ່ໜ້າພວກເຂົາ (1 ກຣທ15:52).

EGW (The Faith I Live By, June 23)
“ການຄືນມາຈາກຕາຍຂອງພຣະເຢຊູເປັນຕົວຢ່າງຂອງການຄືນມາຈາກຕາຍຄັ້ງສຸດທ້າຍຂອງທຸກຄົນທີ່ນອນຫຼັບຢູ່ໃນພຣະອົງ. ຮ່າງກາຍທີ່ຟື້ນຄືນມາຈາກຕາຍຂອງພຣະຜູ້ໄຖ່, ກິລິຍາມາລະຍາດຂອງພຣະອົງ, ນ້ຳສຽງການເວົ້າຂອງພຣະອົງ, ລ້ວນແຕ່ເປັນສິ່ງທີ່ຜູ້ຕິດຕາມຂອງພຣະອົງຄຸ້ນເຄີຍ. ໃນທຳນອງດຽວກັນ, ຜູ້ທີ່ນອນຫຼັບຢູ່ໃນພຣະເຢຊູກໍຈະຄືນມາຈາກຕາຍອີກຄັ້ງ. ພວກເຮົາຈະຮູ້ຈັກມິດສະຫາຍຂອງພວກເຮົາເໝືອນດັ່ງທີ່ບັນດາສາວົກໄດ້ຮູ້ຈັກພຣະເຢຊູ. ເຖິງແມ່ນວ່າພວກເຂົາອາດຈະເຄີຍພິການ, ເຈັບໄຂ້ໄດ້ປ່ວຍ, ຫຼື ເສຍໂສມໃນຊີວິດທີ່ຕ້ອງຕາຍນີ້, ແຕ່ໃນຮ່າງກາຍທີ່ຟື້ນຄືນມາຈາກຕາຍ ແລະ ມີຮູບໂສມອັນຊົງກຽດຂອງພວກເຂົາ, ຕົວຕົນຂອງແຕ່ລະຄົນຈະຖືກປົກປ້ອງໄວ້ຢ່າງສົມບູນແບບ, ແລະ ພວກເຮົາຈະຈຳໄດ້, ໃນໃບໜ້າທີ່ເປ່ງປະກາຍດ້ວຍແສງສະຫວ່າງທີ່ສ່ອງອອກມາຈາກໃບໜ້າຂອງພຣະເຢຊູ, ເຊິ່ງເຄືອດເຄົ້າຮູບຮ່າງຂອງຜູ້ທີ່ພວກເຮົາຮັກ.”

